ಸೂರ್ಯಕುಮಾರ್ಗೂ ಒಂದು ಕೈ ಪಡಿಕ್ಕಲ್ ಮೇಲು ಅನ್ಯಾಯವಾದ್ರೂ ದಿಗ್ಗಜರ ದೀರ್ಘ ಮೌನ ಸೂರ್ಯ ಕುಮಾರ್ ಯಾದವ್ರನ್ನ ಆಸ್ಟ್ರೇಲಿಯಾ ಸರಣಿಯಿಂದ ಕೈ ಬಿಟ್ಟಿದ್ದಕ್ಕೆ ಆಯ್ಕೆ ಸಮಿತಿ ವಿರುದ್ಧ, ಮಾಜಿ ಕ್ರಿಕೆಟರ್ಗಳು ಗದಾ ಪ್ರಹಾರ ನಡೆಸುತ್ತಿದ್ದಾರೆ. ಸೂರ್ಯ ಕುಮಾರ್ರಂತೆ ಸ್ಥಾನ ಸಿಗದೇ ವಂಚಿತನಾಗಿರೋ ಈ ಕನ್ನಡಿಗನ ಬಗ್ಗೆ ಮಾತ್ರ, ಯಾರೂ ಮಾತನಾಡ್ತಿಲ್ಲ. ಬೇರೆಯವರು ಹೋಗಲಿ ನಮ್ಮ ಕರ್ನಾಟಕದ ಮಾಜಿ ಕ್ರಿಕೆಟಿಗರು ಕೂಡ ಏನೂ ಅಂತಿಲ್ಲ. ಆಸಿಸ್ ಸರಣಿಗೆ ತಂಡವನ್ನ ಪ್ರಕಟಿಸಿದ ದಿನದಿಂದ ಇಂದಿನವರೆಗೆ, ಸುದ್ದಿಯಲ್ಲಿರೋದು ಸೂರ್ಯ ಕುಮಾರ್ ಯಾದವ್. ಯಾದವ್ರನ್ನ ಆಸ್ಟ್ರೇಲಿಯಾ ಸರಣಿಯಿಂದ ಕೈ ಬಿಟ್ಟಿದ್ದಕ್ಕೆ ಆಯ್ಕೆ ಸಮಿತಿ ವಿರುದ್ಧ, ಮಾಜಿ ಕ್ರಿಕೆಟರ್ಗಳು ಗಧಾ ಪ್ರಹಾರ ನಡೆಸುತ್ತಿದ್ದಾರೆ. ಆದ್ರೆ ಆತನಂತೇ ನಮ್ಮ ಕನ್ನಡಿಗ ದೇವದತ್ತ ಪಡಿಕ್ಕಲ್ ಕೂಡ, ಸ್ಥಾನದಿಂದ ವಂಚಿತರಾದವ್ರೇ. ಈತನ ಬಗ್ಗೆ ಯಾರೂ ಕೂಡ ದನಿ ಎತ್ತುತ್ತಿಲ್ಲ. ಕಳೆದ ಡೊಮೆಸ್ಟಿಕ್ ಸೀಸನ್ನಲ್ಲಿ ಪಡಿಕ್ಕಲ್ ಕಿಂಗ್..! ಸೂರ್ಯ ಕುಮಾರ್ರನ್ನ ಆಸಿಸ್ ಸರಣಿಯಿಂದ ಕೈ ಬಿಟ್ಟು ಟೀಕೆ ಟಿಪ್ಪಣಿಗಳೇ ಆರಂಭವಾಗಿವೆ. ಆದ್ರೆ ಪಡಿಕ್ಕಲ್ಗೆ ಸ್ಥಾನ ಸಿಗದಿದ್ದನ್ನ ಯಾರೂ ಪ್ರಶ್ನೆ ಮಾಡ್ತಿಲ್ಲ. ಆದ್ರೆ ಸೂರ್ಯನಿಗಿಂತ ದೇವದತ್ತ್ ಪಡಿಕ್ಕಲ್, ಉತ್ತಮ ಪ್ರದರ್ಶನವನ್ನೇ ನೀಡಿದ್ದಾರೆ. ಅದನ್ನ ಯಾರೂ ಕೇಳ್ತಾನೆ ಇಲ್ಲ. ಅದ್ರೆ ಅಭಿಮಾನಿಗಳು ಮಾತ್ರ ಕನ್ನಡಿಗನೇ ಬೆಸ್ಟ್ ಎಂಬ ವಾದವನ್ನ ಮುಂದಿಟ್ಟಿದ್ದಾರೆ. ಐಪಿಎಲ್ ಪ್ರದರ್ಶನಕ್ಕಿಂತ ಡೊಮೆಸ್ಟಿಕ್ ಸೀಸನ್ನಲ್ಲಿ ಮಾಡಿದ ಸಾಧನೆಯೇ, ಟೀಮ್ಇಂಡಿಯಾ ಆಯ್ಕೆಗೆ ಮಾನದಂಡವಾಗಬೇಕು, ಅನ್ನೋದು ಸೂರ್ಯನ ಬೆನ್ನಿಗೆ ನಿಂತವರ ವಾದ. ಈ ವಾದವನ್ನೂ ಒಪ್ಪಿಕೊಂಡ್ರೂ, ಪಡಿಕ್ಕಲ್ ಇಸ್ ಬೆಸ್ಟ್ ಅನ್ನೋದು ಫ್ಯಾನ್ಸ್ ವಾದ ಮಂಡನೆಯಾಗಿದೆ. ಕಳೆದ ದೇಸಿ ಋತುವಿನಲ್ಲಿ ದೇವದತ್ತ್ ಮಾಡಿದ ಸಾಧನೆಯೇ ಇದಕ್ಕೆ ಕನ್ನಡಿ. ಟೂರ್ನಿ ಪಡಿಕ್ಕಲ್ ಸೂರ್ಯಕುಮಾರ್ ರಣಜಿ 649 508 ವಿಜಯ್ ಹಜಾರೆ 609 226 ಮುಷ್ತಾಕ್ ಅಲಿ 580 392 ಕಳೆದ ರಣಜಿ ಟೂರ್ನಿಯಲ್ಲಿ ದೇವದತ್ ಪಡಿಕ್ಕಲ್ 649 ರನ್ಗಳಿಸಿದ್ರೆ, ಸೂರ್ಯ ಕುಮಾರ್ 508 ರನ್ ಮಾತ್ರ ಕಲೆಹಾಕಿದ್ದಾರೆ. ವಿಜಯ್ ಹಜಾರೆ ಟೂರ್ನಿಯಲ್ಲಿ ಪಡಿಕ್ಕಲ್ 609ರನ್ ದಾಖಲಿಸಿದ್ರೆ, ಸೂರ್ಯ ಕೇವಲ 226 ರನ್ಗಳಿಸಿದ್ದಾರೆ. ಇನ್ನು ಮುಷ್ತಾಕ್ ಅಲಿ ಟೂರ್ನಿಯಲ್ಲಿ 580 ರನ್ಗಳೊಂದಿಗೆ ಪಡಿಕ್ಕಲ್ ಮುಂದಿದ್ರೆ, ಸೂರ್ಯಕುಮಾರ್ 392 ರನ್ನೊಂದಿಗೆ ಇಲ್ಲೂ ಹಿಂದೆ ಬಿದ್ದಿದ್ದಾರೆ. ಡೊಮೆಸ್ಟಿಕ್ ಸೀಸನ್ನ ಅಂಕಿಅಂಶಗಳಲ್ಲಿ ಮಾತ್ರವಲ್ಲ. ಆರ್ಸಿಬಿ ವಿರುದ್ಧದ ಒಂದು ಐಪಿಎಲ್ ಇನ್ನಿಂಗ್ಸ್ ನೋಡಿ ಸೂರ್ಯ ಕುಮಾರ್ರನ್ನ ಆಯ್ಕೆ ಮಾಡಬೇಕೆಂದಿದ್ದ ಮಹನೀಯರಿಗೂ, ತಿರುಗೇಟು ನೀಡಿದ್ದಾರೆ. ಪರೋಕ್ಷವಾಗಿ ಐಪಿಎಲ್ನಲ್ಲೂ ಪಡಿಕ್ಕಲ್, ಯಾದವ್ಗಿಂತ ಹೆಚ್ಚು ರನ್ ಕೊಳ್ಳೆ ಹೊಡೆದಿದ್ದಾರೆ ಎಂದು ಖಾರವಾಗಿ ಸ್ಪಷ್ಟಪಡಿಸಿದ್ದಾರೆ. 31 ವರ್ಷದ ಸೂರ್ಯನಿಗಿಂತ, 21ರ ಹರೆಯದ ದೇವದತ್ತ್ ಪಡಿಕ್ಕಲ್ ಬ್ಯಾಟ್ ಯುಎಇನಲ್ಲಿ ಮಾಡಿರೋ ಸೌಂಡ್ ಅಂತದ್ದು. ಇಲ್ಲೂ ಟಾಪ್ ಸ್ಕೋರರ್ ಪಟ್ಟಿಯಲ್ಲಿ ಪಡಿಕ್ಕಲ್ 5ನೇ ಸ್ಥಾನದಲ್ಲಿದ್ರೆ, ಯಾದವ್ 12ನೇ ಸ್ಥಾನದಲ್ಲಿದ್ದಾರೆ. ಇನ್ಫ್ಯಾಕ್ಟ್.. ಐಪಿಎಲ್ ಇತಿಹಾಸದಲ್ಲೇ ಪಾದಾರ್ಪಣೆ ಮಾಡಿದ ಆವೃತ್ತಿಯಲ್ಲಿ 400ಕ್ಕಿಂತ ಹೆಚ್ಚು ರನ್ ಕಲೆ ಹಾಕಿದ 2ನೇ ಅನ್ಕ್ಯಾಪ್ಡ್ ಪ್ಲೇಯರ್ ನಮ್ಮ ಪಡಿಕ್ಕಲ್. ಆಸಿಸ್ ಸರಣಿಗೆ ಸೂರ್ಯ ಕುಮಾರ್ಗಿಂತ ಪಡಿಕ್ಕಲ್ ಅವಶ್ಯಕತೆ ಹೆಚ್ಚಿತ್ತು ಅನ್ನೋದಕ್ಕೆ, ಒಂದು ಟೆಕ್ನಿಕಲ್ ರೀಸನ್ ಇದೆ. ತಂಡಕ್ಕೆ ಒಬ್ಬ ಮಿಡಲ್ ಆರ್ಡರ್ ಬ್ಯಾಟ್ಸ್ಮನ್ಗಿಂತ, ಓಪನರ್ ಅಗತ್ಯತೆ ಹೆಚ್ಚಿದೆ. ಅದರಲ್ಲೂ ಲೆಫ್ಟ್ ಹ್ಯಾಂಡ್ ಓಪನಿಂಗ್ ಬ್ಯಾಟ್ಸ್ಮನ್ ಕೊಹ್ಲಿ ಬಳಗಕ್ಕೆ ಅಗತ್ಯವಾಗಿ ಬೇಕಿತ್ತು. ಸ್ಥಿರ ಪ್ರದರ್ಶನ ನೀಡುವಲ್ಲಿ ವಿಫಲರಾಗಿರೋ ಶಿಖರ್ ಧವನ್ಗೆ, ಬ್ಯಾಕ್ ಅಪ್ ಪ್ಲೇಯರ್ ಬೇಕೇ ಬೇಕಿತ್ತು. ಆ ಸ್ಥಾನವನ್ನ ತುಂಬೋಕೆ ಹಲ ರೈಟ್ ಹ್ಯಾಡೆಂಡ್ ಪ್ಲೇಯರ್ಸ್ ಇದ್ರೂ, ಪಡಿಕ್ಕಲ್ ಅವಶ್ಯಕತೆ ತುಂಬಾ ಇತ್ತು. ಸ್ಟ್ರೈಕ್ ರೊಟೇಶನ್ ಮತ್ತು ರೈಟ್ ಆಯಂಡ್ ಲೆಫ್ಟ್ ಹ್ಯಾಂಡ್ ಬ್ಯಾಟಿಂಗ್ ಕಾಂಬಿನೇಶನ್, ತುಂಬಾ ಇಂಪ್ಯಾಕ್ಟ್ಫುಲ್ ಅನ್ನೋದನ್ನ ನೀವು ಹಲ ಪಂದ್ಯಗಳಲ್ಲಿ ನೋಡಿರ್ತಿರಾ ಬಿಡಿ. ಸೂರ್ಯಕುಮಾರ್ಗೆ ಚಾನ್ಸ್ ಸಿಗಲಿಲ್ಲ ಅಂದ ಕೂಡಲೇ, ಸುನೀಲ್ ಗವಾಸ್ಕರ್, ದಿಲೀಪ್ ವೆಂಗಸಂಗರ್ಕರ್ ಸೇರಿದಂತೆ ಮಾಜಿ ಮುಂಬೈಕರ್ಗಳೆಲ್ಲಾ ಆಯ್ಕೆ ಸಮಿತಿ ನಿರ್ಧಾರವನ್ನ ಬಹಿರಂಗವಾಗಿ ಟೀಕಿಸುತ್ತಿದ್ದಾರೆ. ಆದ್ರೆ, ಪಡಿಕ್ಕಲ್ಗೆ ಆಟವನ್ನ ಪ್ರತಿಬಾರಿ ಹೊಗಳುತ್ತಿದ್ದ ಮಾಜಿ ಕ್ರಿಕೆಟಿಗರು, ಈಗ ದಿವ್ಯ ಮೌನಕ್ಕೆ ಶರಣಾಗಿದ್ದಾರೆ. ಅದರಲ್ಲೂ ನಮ್ಮ ಕರ್ನಾಟಕದ ಕ್ರಿಕೆಟರ್ಗಳಂತೂ ಬಾಯಿಗೆ ಬೀಗ ಹಾಕಿಕೊಂಡಿದ್ದಾರೆ.